stanford-oval/wikipedia huggingface dataset:
מגפת הקראק בארצות הברית
אזכורים בתרבות

על מגפת הקראק נכתבו ספרים רבים וכן סרטים תיעודיים.
המגפה משמשת כרקע לסרטים רבים, בהם החבר'ה מהשכונה, קדחת הג'ונגל, פרש, יום אימונים מסוכן, פייטר ואור ירח.
כמו כן מגפת הקראק הוזכרה בסדרות טלוויזיה רבות, בהן מיאמי מחלק מוסר, המופע של שאפל, הסמויה, נרקוס: מקסיקו והסנדק של הארלם, וכן במשחקי וידאו מסדרת Grand Theft Auto.
הערות שוליים

↑  אבי גנאור, סם פופולרי חדש: קראק, חדשות, 26 במאי 1986
↑  ג'ון קוטארק, הקראק גורם לאופוריה הקרובה לאורגזמה, מעריב, 3 ביוני 1986
↑  אבי גנאור, סנטור קונה סמים, חדשות, 3 באוגוסט 1986
↑  רן דגוני, ראש עיריית וושינגטון נתפס "על הם" כשעישן קראק, מעריב, 21 בינואר 1990
↑  Arms against Illness: Crack Cocaine and Drug Policy in the United States, Health and Human Rights, Vol. 2, No. 4, 1998, ‏1998 (באנגלית)
↑  קאתלין מקליי, קראק: ההרג גרוע יותר מאשר בביירות, מעריב, 15 באפריל 1988
↑  פאיז עבאס, 14 שנה לספק סמים הגדול בצפון, שהפיץ גם קראק, חדשות, 23 באוגוסט 1987
↑  בני זאדה, זהירות, קראק, חדשות, 24 באוגוסט 1988
↑  גדעון מרון, פטנט חדש בארץ: מכינים קראק מקוקאין וסודה, מעריב, 9 בינואר 1989
↑  איה אורן, בפעם הראשונה בישראל: כתב אישום על ייצור קראק, מעריב, 15 בספטמבר 1989
↑  גדעון מרון, המשטרה: חשפנו מעבדה לייצור קראק בתל-אביב, מעריב, 12 באפריל 1992
↑  אבי כהן, כנופיית יורדים מעורבת בייצור חצי טון קראק בפילדלפיה, חדשות, 23 במאי 1993
אנטי-נוטריאנט

מבנה כימי של חומצה פיטית
אנטי-נוטריאנט הוא תרכובת טבעית ממוצא צמחי או תרכובת סינתטית המפריעה לספיגה של חומרים מזינים. מחקרי תזונה מתמקדים באנטי-נוטריאנטים הנמצאים בדרך כלל במקורות מזון ומשקאות, כגון תרופות או כימיקלים המופיעים באופן טבעי במזון ממוצא צמחי, או מצריכת יתר של החומרים המזינים ממקורות מזון אלה. האנטי-נוטריאנטים פועלים בשני מנגנונים:  ניקשרים לוויטמינים ומינרלים המצויים במזון ועל ידי כך מונעים את ספיגתם במערכת העיכול, או מעכבים פעילות של אנזימים חיוניים לעיכול. מחקרים של השנים האחרונות מציעים שלחומרים אנטי-נוטריאנטים יש גם תכונות מיטיבות לבריאות האדם.
מנגנונים להפרעת ספיגה > התקשרות למרכיבים חיוניים

המנגנון הנפוץ ביותר הוא התקשרות למרכיבים חיוניים במזון בתהליך המכונה כלציה. זהו תהליך בלתי הפיך של קשירת יונים דו-ערכיים.
מנגנונים להפרעת ספיגה > מניעת ספיגה

נוכחות של חומרים גויטרוגניים (אנ') במזון. הפעלת הגורם שמונע ספיגה של חומרים הכרחיים מן המזון, כמו גלוקוזאינולטים (אנ') המכילים תיוציאנט (אנ'), המונעים ספיגה של יוד.
מנגנונים להפרעת ספיגה > עיכוב אנזימים במערכת העיכול

מנגנון נוסף הוא מנגנון של עיכוב אנזימים במערכת העיכול: ליפאזות, פרוטאזות ועמילאזות.
חומרים אנטי-נוטריאנטים > טאנינים

הטאנינים הם אנטי-נוטריאנטים בעלי אפקט כפול, כקושרי יונים וכמשקעי חלבונים.
חומרים אנטי-נוטריאנטים > החומצה הפיטית

לחומצה פיטית יש זיקה חזקה למינרלים כמו סידן, מגנזיום, ברזל, נחושת ואבץ. הפיטאטים הקושרים מתכות דו-ערכיות אלה שוקעים, ועל ידי כך הופכים את המינרלים לבלתי זמינים לספיגה במעי הדק. חומצות פיטיות נפוצות בקליפות של אגוזים, זרעים ודגנים ובעלות חשיבות רבה בחקלאות ובהזנת בעלי חיים בהיותן עשירות בזרחן, 60-90% מן הזרחן בצמח מצוי בחומצה הפיטית שבזרעים. הזרחן חשוב בתהליכי הנביטה של זרעים. נוכחות של פיטטים מהווה בעיה אצל בני אדם ובעלי חיים בעלי קיבה אחת שאינם מיצרים את האנזים פיטאזה. (אנ') אנזים זה מפרק את החומצה הפיטית על ידי תהליך של הידרוליזה ועל ידי כך מנטרל את תכונותיה כאנטי-נוטריאנט.
חומרים אנטי-נוטריאנטים > החומצה האוקסלית

חומצה אוקסלית ומלחי אוקסלאט קיימים בצמחים רבים ובכמויות משמעותיות במיוחד בצמחי ריבס, תה, תרד, פטרוזיליה ורגלת הגינה. אוקסלאטים נקשרים לסידן, מגנזיום וברזל ומונעים את ספיגתם בגוף.
חומרים אנטי-נוטריאנטים > גלוקוזאינולטים

גלוקוזאינולטים (אנ') הם מולקולות ממוצא צמחי שנוצרו מגלוקוזה וחומצות אמינו המכילות חנקן וגופרית. הם מונעים את ספיגת היוד מן המזון ועל ידי כך משפיעים על תפקוד בלוטת התריס, ונחשבים לגויטרוגנים Goiterogenic. מצויים בצמחים ממשפחת המצליבים כמו, ברוקולי, נבטי כרוב ניצנים, כרוב, חרדל השדה, צנוניות, וכרובית. טעמם מריר והם מעניקים לצמחים עמידות בפני חרקים.
פלבונואידים

הפלבנואידים, הם קבוצת תרכובות פוליפנוליות (אנ') הכוללות טאנינים, בעלות פעילויות מרובות כאנטי-נוטריאנטים. הן מתקשרות למתכות ברזל ואבץ ומפחיתות את ספיגתם, מעכבות אנזימי עיכול ועשויות לגרום לשיקוע חלבונים.
ספונינים

הספונינים הם גליקוזידים בצמחים שעשויים לפעול כנוגדי תיאבון מסוג Antifeedant, המעוררים תחושה של דחייה מהמזון כתוצאה מטעמי לוואי לא נעימים.
ספונינים > מעכבים אנזימטיים צמחיים

מעכבי פרוטאזה הם חומרים המעכבים את הפעולות של טריפסין, פפסין ופרוטאזות אחרות במעיים, ועל ידי כך, מונעים את העיכול והספיגה של חומצות האמינו. למשל, מעכב אנזים הטריפסין ע"ש באומן-בירק Bowman-Birk enzyme הנמצא בפולי סויה. כמה אנזימים מעכבי טריפסין (אנ') ולקטינים נמצאים בקטניות ומפריעים לעיכול. מעכבי ליפאז מפריעים לאנזימים מפרקי שומנים, כגון, הליפאזה שמופרש מהלבלב בבני אדם. מעכבי עמילאז מונעים את פעולתם של אנזימים המפרקים את הקשרים הגליקוזידיים של עמילנים ופחמימות מורכבות אחרות, ומונעים שחרור של חד-סוכרים (גלוקוזה ופרוקטוזה). בדומה למעכבי ליפאז, הם משמשים כחומרי עזר לדיאטה וטיפול בהשמנת יתר. גורמים אלה קיימים בסוגים רבים של שעועית. מעכבי עמילאז זמינים מסחרית מופקים משעועית לבנה.
ספונינים > צריכה עודפת של גורמים מזינים

צריכה מופרזת של סיבים תזונתיים עלולה להפחית את זמן המעבר דרך המעיים ועל ידי כך לא לאפשר ספיגת החומרים החיוניים להזנה תקינה של האדם. השפעה זו לרוב אינה נראית בפועל וניתן לייחס הפחתה של מינרלים שנספגים בעיקר לנוכחות החומצות הפיטיות במזון סיבי. מזונות עשירים בסידן הנאכלים בו-זמנית עם מזונות המכילים ברזל עלולים להפחית את כושר ספיגת הברזל על ידי החלבון DMT1  המשמש להובלת הברזל. חלבון זה עלול להיות מעוכב על ידי יוני סידן.
אבידין הוא אנטי-נוטריאנט שנמצא בצורה פעילה בחלבוני ביצה גולמיים. הוא נקשר לביוטין (ויטמין B7) ועלול לגרום למחסור בוויטמים זה בבעלי חיים ובמקרים קיצוניים גם בבני אדם.
שיטות לטיפול באנטי-נוטריאנטים

לאורך ההיסטוריה גידלו בני אדם יבולים במטרה להשיג מזונות עם רמות נמוכות של אנטי-נוטריאנטים. הם סיגלו לעצמם תהליכי שטיפה ובישול שמסירים אנטי-נוטריאנטים מחומרי הגלם, ובכדי להגביר את הזמינות הביולוגית של חומרים מזינים במזונות בסיסיים כמו פקעות הקסאוה המשמשות מקור לפחמימות לאוכלוסיית נרחבות ביבשת אפריקה. שיטות עיבוד אלה נפוצות בחברות שבהן דגנים וקטניות מהווים חלק עיקרי מהתזונה שלהן. דוגמה חשובה לעיבוד כזה היא תסיסה של קסאווה לייצור קמח. תסיסה זו מפחיתה את רמות הציאניד הנחשב לחומר רעיל בפקעות.
השיטות הטכנולוגיות הנפוצות להפחתת האנטי-נוטריאנטים הן: תסיסה, השרייה, הנבטה, בישול, אקסטרוזיה, טיפול באנזים פיטאזה, כמו גם טיפוח של זנים עם רמות מינרלים גבוהות. שיטות מסורתיות רבות של הכנת מזון כגון. נביטה, בישול ותסיסה, מחזקים את האיכות התזונתית של מזונות צמחיים באמצעות הפחתת האנטי-נוטריאנטים חומצה פיטית, פוליפנולים וחומצה אוקסאלית.
All for You (שיר של אייס אוף בייס)

All for You (בעברית: הכול בשבילך) הוא שיר שהוקלט על ידי להקת מוזיקת הפופ השוודית אייס אוף בייס, מתוך אלבום האולפן החמישי שלה, The Golden Ratio. השיר יצא לאור ב-10 בספטמבר 2010, על ידי חברת התקליטים יוניברסל מיוזיק גרופ, כסינגל המוביל מתוך האלבום. בנוסף אליו, יצא גם הסינגל שיווקי "Mr. Replay".
השיר הגיע למקום ה-38 במצעד הסינגלים הגרמני. מבקרי המוזיקה שיבחו את השיר וכינו אותו כ"להיט".
רקע וכתיבה

השיר נכתב על ידי יונאס ברגרן, יונאס סייד ואולף אקברג והופק על ידי יונאס סייד גם כן. ב-ynet סקרו את השיר וכתבו כי: "וכמו שפופאיי כבר קבע מהאזנה לגרסת הדמו לשיר, מדובר בלהיט ענק. רק קצת חבל ששנות ה-90 כבר 20 שנה לא איתנו, ושהקיץ כבר ממש מגיע לסופו, אפילו בישראל הדביקה".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2 מיליון השמעות.
וידאו קליפ

הווידאו קליפ הרשמי של השיר פורסם ב-2 באוקטובר 2010 בערוץ היוטיוב הרשמי של אייס אוף בייס. את הקליפ ביים פטריק אולאוס, שביים בעבר את הקליפ לשירה של הלהקה משנת 1999, "C'est la Vie (Always 21)". הקליפ כולל קונספט פשטני בשחור-לבן, ומראה את חברי הלהקה מתכוננים לקונצרט ומשתתפים בצילומים.
נכון לינואר 2022, מונה הצפיות של הקליפ עומד על למעלה מ-11.8 מיליון צפיות.
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |   ‏‏‏  מצעדים ודירוגים (2010)>  |
| --- | --- | --- | --- |
|  גרמניה | GfK – טופ 100 | 38 |  |
|  סלובקיה | ČNS IFPI | 45 |  |
|  רוסיה | טופ-היט | 122 |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 10 בספטמבר 2010 | הזרמת מוזיקה • הורדה דיגיטלית | יוניברסל |  |
הערות שוליים

1 2 3 4  All For You, נבדק ב-2021-08-28
↑  Mr. Replay, נבדק ב-2021-08-28
↑  Offizielle Deutsche Charts - Offizielle Deutsche Charts, www.offiziellecharts.de
1 2  שווים זהב?, באתר ynet, 16 בספטמבר 2010
↑  Ace Of Base : le clip de "All For You", www.chartsinfrance.net
↑  Ace of Base – All for You, נבדק ב-2021-08-28
1 2 3  Ace of Base - All for You (Official Music Video), נבדק ב-2021-08-28
↑  Ace of Base - C'est la vie (Always 21) [Official Music Video], נבדק ב-2021-08-28
| אייס אוף בייס |
| --- | --- | --- |
ג'ני ברגרן • ג'ונאס ברגרן • מאלין ברגרן • אולף אקברג • קלרה הגמאן • ג'וליה ויליאמסון
| אלבומי אולפן | Happy Nation • The Sign • The Bridge • Flowers • Cruel Summer • Da Capo • The Golden Ratio |  |
| אלבומי אוסף | Singles of the 90s • Greatest Hits • The Collection • Platinum & Gold Collection • Platinum & Gold • Hidden Gems |  |
| מארזי תקליטורים | The Ultimate Collection • Greatest Hits • Gold • All That She Wants: The Classic Collection |  |
| סינגלים | "Wheel of Fortune" • "All That She Wants" • "Happy Nation" • "Waiting for Magic" • "The Sign" • "Don't Turn Around" • "Living in Danger" • "Lucky Love" • "Beautiful Life" • "Never Gonna Say I'm Sorry" • "Life Is a Flower" • "Cruel Summer" • "Whenever You're Near Me" • "Travel to Romantis" • "Always Have, Always Will" • "Everytime It Rains" • "Cecilia" • "C'est la Vie (Always 21)" • "Hallo Hallo" • "Beautiful Morning" • "The Juvenile" • "Unspeakable" • "Wheel of Fortune 2009" • "All for You" • "Would You Believe" |  |
דיסקוגרפיה • שירים • Yaki-Da
מטא-תאוריה

מטא-תאוריה (באנגלית: Metatheory), היא מונח מרכזי בפעילות המדעית המורכב מצירוף המילים, מטא ו-תאוריה, המעניקות לו משמעות של מבט-על, או נקודת מבט אנליטית, אודות תאוריות בשלל תחומי המדע השונים. מטא-תאוריה, בוחנת את הנחות היסוד של התאוריה ואת האופן שבו הן משפיעות על תאוריות ופרקטיקות מחקר שונות. סוגיות הנמצאות על סדר היום המדעי, המהוות את עניינה המרכזי של הפילוסופיה של המדע, לעיתים קרובות מאוד הן מוגדרות כמטא-תאורטיות.
תפקיד

בשדה ובשיח המדעי, תפקידה של מטא-תאוריה הוא, להוות תאוריה הבוחנת באופן אנליטי ורפלקטיבי-ביקורתי, תאוריה אחרת בתחומי מדע שונים, באופן שיטתי ומעמיק. אשר-על-כן, מטא-תאוריה ממוקמת בסדר הגבוה ביותר של הספקטרום התאורטי, ביחס לתאוריות אחרות.
פוזיציה זו, מאפשרת למטא-תאוריה לנתח, להשוות ולהעריך גופים מתחרים של רעיונות. כאשר הנחתה הבסיסית היא, כי תאוריות נובעות מתאוריות אחרות, כך שתמיד ישנן הנחות תאורטיות קודמות והתחייבויות מדעיות מאחורי כל ניסוח תאורטי. דוגמה להנחה מטא-תאורטית לגבי ההתפתחות האנושית היא, הרעיון שהתפתחותו של אדם מסתיימת בגיל 18, או שההזדקנות היא תוצאה של תהליך המבטא אובדן ודעיכה.
תכלית

מטרתה של מסגרת מטא-תאורטית היא להוות בסיס מטא-מדעי, זאת על ידי ארטיקולציה (Articulation), דהיינו שכלול ושיפור דרכיה האפיסטמולוגיות-מתודולוגיות של התאוריה הקיימת והנבחנת, לתאוריה מהימנה ותקפה יותר באופן בו היא מתבוננת במציאות או בהוויה. בכך למעשה, למטא-תאוריה אין קשר ישיר למסגרת האמפירית של המחקר התאורטי, הממד היישומי, אלא לרכיבים האבסטרקטיים השונים המרכיבים את התאוריה הנבחנת. ובכך באה לידי ביטוי תרומתה הניכרת של מטא-תאוריה, היא שותפה להתפתחותו של מטא-מדע הזקוק לידע מדעי מדויק ואובייקטיבי כדי לשפר את יכולתם של המדענים, ולממש את תפקידם של אלו ליצור פרקטיקות מדעיות הולמות.
מסד

התשתית המדעית של מטא-תאוריה, נשענת על ארבעה תחומים מרכזיים בחשיבה המדעית, והמשוייכים דיסיפלינרית בעיקר לפילוסופיה: אפיסטמולוגיה, המהווה את תורת ההכרה, ומתרכזת במהות וגבולות הידיעה. אונטולוגיה, המהווה את תורת היש, ועוסקת בטבע של היש, הקיים והמציאות. אקסיולוגיה, העוסקת בתורת הערך, ועוסקת בהערכת טיבם המוסרי של מעשה, פעולה, רעיון והתנהגות. ומתודולוגיה, העוסקת בשיטה ובדרכי החקירה המדעית. ובכך למעשה המתודולוגיה מחברת ושוזרת בין תורת ההכרה, תורת היש ותורת הערך. זאת ועוד, המתודולוגיה, מתרכזת בכלל העקרונות, שיטות הפעולה, החוקים וההנחות, אשר מחקר מסוים או העיסוק בדיסציפלינה מסוימת מבוסס עליהם ומונחה על-פיהם.
לפיכך בהמשך לכך, גבולות המחקר המטא-תאורטי מעוגנים בהיסטוריה של המדע, העוסק בהתפתחותו של המדע לאורך הזמן, החל מתקופות קדומות של האנושות ועד ימים אלו. בסוציולוגיה של המדע, העוסקת בהתפתחות המדע מתוך נקודת מבט סוציולוגית ביקורתית, ושואפת להבין את המנגנונים החברתיים והפוליטיים האחראים, מכוננים, ושולטים בהבניית הידע המדעי. ובפילוסופיה של המדע, העוסקת ביסודות, ההנחות והמשמעויות הפילוסופיות של התפתחות המדעים.
המחשה > מטא-פילוסופיה

מטא-פילוסופיה, מהווה את החקירה לעומק אודות מהותה של הפילוסופיה. חקירה זו כוללת את מטרותיה, גבולותיה ושיטותיה של הפילוסופיה. בעוד הפילוסופיה חוקרת את טבעה של התופעה או את אופי ההוויה, ובמיוחד את דרכים בהן הידע מתהווה ומתגבש לעבר האמת. מטא-פילוסופיה בוחנת תהליך רב שלבי וממדי זה, בעזרת שאלות מנחות העוסקות בדיוק וביעילות החקירה הפילוסופית, ובהתפתחות והתהוות הידע . חקירה מטא-פילוסופית אם-כך, חותרת לחשיפת האמת של האמת.
המחשה > מטא-מדע

מטא-מדע, המכונה גם בשם מטא-מחקר מדעי, חותר להשתמש בשיטות מדעיות שונות במטרה להסביר כיצד המדע מתפקד ומדוע הוא אף לעיתים נכשל. שורשיו של מטא-מדע בפילוסופיה של המדע ובמחקר השיטות המדעיות. על-אף-זאת, הוא נבדל מהראשון בהסתמכותו על ניתוח מתודולוגי כמותני ואיכותני. וגם שונה מהאחרון, בהתמקדותו הרחבה בגורמים הכלליים התורמים לשלל ההיבטים של התהליך המדעי.
המחשה > מטא-לוגיקה

מטא-לוגיקה מתבוננת בשפות ומערכות צורניות ופורמליות, מנקודת מבט פרשנית. התבוננות זו באה לידי ביטוי בלימוד ברמות ניתוח שונות: בלימוד וניתוח סמנטיקה, דהיינו את מערכת היחסים בין ביטויים ומשמעויות; ואת התחביר, כלומר יחסים בין ביטויים.
המחשה > מטא-למידה

מטא-למידה, בתהליכי חינוך וחיברות במדעי ההתנהגות  ובלמידת מכונה במדעי הטבע והנדסה, שואפת להבין את האינטראקציה שבין מנגנון הלמידה לבין ההקשרים הקונקרטיים שבהם מנגנון זה מיושם ובא לידי ביטוי. הלכה למעשה, תהליך של מטא-למידה כולל שני שלבים מרכזיים: התבוננות בלמידה, והתבוננות בתהליכי היבחנות. עבור שני שלבים אלו, על מודל למידה בסיסי לעדכן את הפרמטרים שלו תוך כדי תהליך הלמידה בהתאם להקשר. בשלב הראשון, ישנו מגוון רחב של משימות למידה, ומטרת המודל היא לחשוף תבניות למידה משותפות בין המשימות השונות, תוך כדי רכישת ידע רחב הניתן ליישום בפתרון של משימות חדשות בהווה ובעתיד. בשלב השני, הביצועים של תהליך הלמידה הבסיסי מוערכים על-ידי מתן משימות שהלומדים לא נתקלו בהן בתהליך הלמידה. מכאן, יעילות שלב זה באה לידי ביטוי בתהליך ההסתגלות של הלומד למשימות חדשות אלה, המבוסס על חניכה בעבר, באמצעות הידע הנלמד ותהליך ההבנה הכללית שלו. לדוגמה, תהליכים של מטא-למידה מסייעים למסגרות שונות העוסקות בלמידת מכונה, ללמוד משימות חדשות ובלתי-נראות.
המחשה > מטא-פסיכולוגיה

מטא-פסיכולוגיה מהווה את זווית ההתבוננות של כל תאוריה פסיכולוגית, ומתייחסת למבנה התאוריה עצמה ולא לרכיבים התיאוריים שלה. דהיינו, אם הפסיכולוגיה חוקרת את התהליכים הנפשיים, המטא-פסיכולוגיה עוסקת בכלים המחקריים ובדרכי ההתבוננות של הפסיכולוגיה. לדוגמה, מחקר פסיכולוגי העוסק בשאלות פסיכולוגיות פילוסופיות בקשר שבין הגוף והנפש, ומתמקד במנגנונים נפשיים והשפעתם על תהליכים ביוכימיים, כגון: הגנה, אבל ודיכאון, שואף להבין ולהסביר אינטראקציה זו בכלים אפיסטימולוגיים-מתודולוגיים.
בהמשך לכך, לצורך המחשה בהקשר הפסיכואנליטי, זיגמונד פרויד מתאר את המטא-פסיכולוגיה כמבנה-על ספקולטיבי של הפסיכואנליזה, כזה המתייחס אל נקודות המבט הדינמיות, הטופוגרפיות והכלכליות. דוגמה נוספת לכך לקוחה מפסיכולוגיית העצמי, אשר נקודת מבטה מתמקדת בגורם המרכזי המנבא בריאות או פתולוגיה נפשית. נקודת מבט זו, משקפת את המעבר המתודולוגי שהפסיכואנליזה ביצעה בשליש האחרון של המאה ה-20, מהתמקדות במבנה הנפש המבוסס על דחפים מולדים של האדם להתמקדות בסביבה והשפעותיה על התפתחות הנפש. ככלל, הנחת היסוד במסגרת דיון זה היא, כי עיסוק מדעי מטא-תאורטי זה בפסיכולוגיה, אינו ניסויי. זאת ועוד, המטא-פסיכולוגיה בהתייחסותה לסובייקטיביות, התנהגות ומבנה הנפש, נוטה להתבונן בעמדת הפסיכולוגיזם בביקורתיות רבה. בכך המטא-פסיכולוגיה, חותרת להבין דרך תחומי מדע שונים כמו הביולוגיה, האנתרופולוגיה והרפואה את מופעי הנפש בצורה נהירה, לוגית ומדויקת יותר.
המחשה > מטא-אנתרופולוגיה

מטא-אנתרופולוגיה, מהווה את החקירה של הבסיס הלוגי של תרבויות, וחותרת להבין את ההנחות הפרימיטיביות והפרימורדיאליות באשר לטבעו של העולם ושל האדם המעורב בכל אחת ממערכת תרבותית נתונה.
המחשה > מטא-מתמטיקה

מטא-מתמטיקה הוא תחום המחקר העוסק במבנה ובמאפיינים הצורניים של מתמטיקה, ומערכות פורמליות דומות בעלות הגיון מתמטי.
המחשה > מטא-ביולוגיה

מטא-ביולוגיה מהווה מערכת של ידע או אמונה, הבנויה סביב עקרונות ביולוגיים. הלכה למעשה, מטא-ביולוגיה היא תחום מקביל לביולוגיה, העוסק באבולוציה אקראית של תוכנות מלאכותיות ולא רק של תוכנות טבעיות, כדוגמת ה – DNA. בתהליך זה ישנה יצירתיות ברמת המיקרו, דהיינו הרמה המטא-תאית, ולא רק באבולוציה הדרוויניסטית המתבוננת בצורות חיים שונות ברמת המאקרו.
המחשה > מטא-כלכלה

מטא-כלכלה מתבוננת על המיקרו-כלכלה המסורתית, זו העוסקת באינטראקציה של התנהגות כלכלית זעירה, קבלת החלטות והתנהגות השוק, תוך כדי הכנסת אתיקה באופן מפורש למנגנון האנליטי של הכלכלה. זאת, תוך כדי התחשבות במפורש, בממד המוסרי המיוצג על ידי רעיונות כגון: מחויבות, נורמות, ערכים ומצפון האדם.
המחשה > מטא-סוציולוגיה

לצורך בחינה ורפלקציה של תאוריות שונות בסוציולוגיה, המטא-סוציולוגיה מתבוננת ומתייחסת לשני מוקדים תאורטיים מרכזיים, הוליזם מתודולוגי ואינדיבידואליזם מתודולוגי, אשר דרכם היא יוצרת נקודת מבט אנליטית סוציולוגית. כמו-כן, ישנו מוקד תאורטי שלישי העוסק ביחסיות מתודולוגית.
רמת הניתוח המרכזית של ההוליזם המתודולוגי היא בחינה של שלמות חברתית, לדוגמה: מבנים חברתיים-פוליטיים-כלכליים, כגון: קפיטליזם ודמוקרטיה; מוסדות חברתיים-תרבותיים-דתיים, כגון: כנסיות ובתי-ספר. ההוליזם המתודולוגי כולל תאוריות בקנה מידה גדול, ברמת המאקרו, כמו: הפונקציונליזם המבני, תאוריית הקונפליקט ותאוריות נאו-מרקסיסטיות.
רמת הניתוח של אינדיבידואליזם מתודולוגי היא בחינת תופעות המשפיעות על ההתנהגות החברתית ברמת הפרט, לדוגמה: תפקודו של המוח, העצמי, פעולות חברתיות – אינטראקציות, פעולות רציונליות. האינדיבידואליזם המתודולוגי כולל תאוריות ברמת המיקרו, כמו: אינטראקציוניזם סימבולי, אתנומתודולוגיה, תורת החליפין ותאוריית הבחירה הרציונלית.
המוקד התאורטי הנוסף, העוסק ביחסיות מתודולוגית, מתבונן במערכות היחסים שבין שלמים חברתיים לבין פרטים חברתיים. מוקד זה, כולל קאדר של תאוריות אשר התפתחו בעיקר בשנות השמונים של המאה הקודמת כדי לגשר בין רמות הניתוח השונות: מיקרו ומאקרו.
המחשה > מטא-חוק

מטא-חוק, הוא רעיון מופשט השואב השראה מהציווי הקטגורי של עמנואל קאנט, ומתייחס לכלל הכללים המשפטיים המסדירים מערכות יחסים בין קבוצות אנושיות ולא אנושיות שונות ביקום, על-אף ההבדלים ביניהן. ובכך למעשה, מטא-חוק שואף למערכות אניברסליות של כללים ומשפטים המגלמות בתוכן נורמות אשר נובעות מקודים התנהגותיים פרטיקולאריים ומשקפות פלורליזם תרבותי, חברתי ומשפטי.
המחשה > מטא-פוליטיקה

מטא-פוליטיקה היא תבנית התנהגות תרבותית של שיחות, אודות הפוליטיקה. דהיינו, דיאלוג פוליטי על הפוליטיקה עצמה. בשיח שכזה, המטא-פוליטיקה לובשת צורות שונות של חקירה, ומנכסת לעצמה דרך נוספת לעבר השיח של הפוליטיקה והפוליטי. המטא-פוליטיקה, נוטלת תפקיד מודע לעצמו של תיווך בשפה האנליטית, הסינתטית והנורמטיבית של החקירה הפוליטית ושל הפוליטיקה עצמה. ובפשטות, זהו דיאלוג רפלקטיבי על האופן שבו הפוליטיקה מתבוננת בעצמה.
המחשה > מטא-תאוריה ביחסים בינלאומיים

בתאוריה של היחסים הבינלאומיים, באה לידי ביטוי מסגרת דיון מטא-תאורטית בתקופות של 'ויכוחים פרדיגמטיים'. שימוש במטא-תאוריה ביחסים בינלאומיים, בשפה של הפילוסופיה של המדע, מוגדרת בדרך כלל כיצירה של תאוריה על תאוריה תוך כדי בחינת האונטולוגיה, האפיסטמולוגיה והמתודולוגיה של התאוריה הנתונה. לדוגמה: ניתוח השואף להסביר ולהבין את מדיניות החוץ האמריקאית בתקופה היסטורית מסוימת, סביב סוגיות שונות המתייחסות לביטחון בינלאומי, כלכלה וסביבה והשנויות במחלוקת. זאת, תוך כדי התייחסות תאורטית ל'ויכוח פרדיגמטי', הממחיש ביקורת על תאוריות שונות כמו: קונסטרוקטיביזם ופוסטמודרניזם לעומת תאוריות פוזיטיביסטיות מסורתיות, כגון הנאו-ריאליזם.
המחשה > מטא-היסטוריה

תפקידה של המטא-היסטוריה הוא, לבקר את מעמדה של ההיסטוריה כאוסף של עובדות קוהרנטיות אשר בוראות אמת צרופה שאינה שנויה במחלוקת. דהיינו, תכילתה של פעילות מטא-היסטורית היא לבסס את מעמדו של הנרטיב כחומר גלם של כל תלכיד היסטורי. ואף לזהות את המידה שבה כל אבחנה בין היסטוריה, תאוריה ואידאולוגיה על בסיס השערות מדעיות של מדע ההיסטוריה, מזויפת. לפיכך, תהליך מטא-היסטורי מאוד קשוב להיסטוריוגרפיה של אותה תקופה.
ראו גם

סוציולוגיה של הידע המדעי
סוציולוגיה של הידע
קרל פופר
תומאס קון
קרל המפל
תאוריה מדעית
פרדיגמה
סיבתיות
אינדוקציה
דדוקציה
בינה מלאכותית
מטא-מתמטיקה
הארכאולוגיה של הידע
לקריאה נוספת

Roy Bhaskar, Sean Esbjörn-Hargens, Nicholas Hedlund, Mervyn Hartwig, Edited, Metatheory for the Twenty-First Century Critical Realism and Integral Theory in Dialogue, 2016.
Fred Chernoff, Theory and Metatheory in International Relations: Concepts and Contending Accounts, 2007.
Denim & Rhinestones

Denim & Rhinestones (בעברית: דנים & אבני חן) הוא אלבום האולפן התשיעי של הזמרת-יוצרת האמריקאית קארי אנדרווד. הוא יצא לאור ב-10 ביוני 2022 בהוצאת חברת התקליטים קפיטול רקורדס נאשוויל. מתוך האלבום יצא הסינגל המוביל, "Ghost Story", ב-18 במרץ 2022, על מנת לעזור בקידום שלו ברחבי העולם. האלבום הוקלט לאורך השנים 2021 ו-2022, בהפקתו של דייוויד גרסיה, שהפיק בעבר את אלבום האולפן השישי של אנדרווד, Cry Pretty, עם הפקה משותפת גם של אנדרווד.
העטיפה ותאריך היציאה של האלבום נחשפו לראשונה ב-7 באפריל 2022. אנדרווד חשפה את רשימת הרצועות של האלבום באמצעות המדיה החברתית שלה ב-8 באפריל 2022, ופרסמה שהיא שתכלול 12 רצועות בסך הכול; אחת עשרה מתוכן נכתבו על ידי אנדרווד בהשתתפותם של פזמונאים נוספים.
רקע

ב-18 במרץ, אנדרווד דיברה לראשונה על הקונספט של האלבום ועל הסוגה המוזיקלית וההשראה שלו, ואמרה, "אני מרגישה שאנשים הולכים לשמוע הכול ויקבלו כמה שינויים חדשים ממני באלבום החדש שלי. אני מקווה שזה רק ישמח את אותם האנשים שיאזינו לו [לאלבום]. הקונספט שלו הוא כמו לשיר לתוך מברשת השיער שלך בחדר השינה".
באפריל, אנדרווד דיברה על שיר הנושא של האלבום ואמרה, "השיר 'Denim & Rhinestones' הוא כיפי מאוד, עם קצת אווירת רטרו – אנחנו פשוט הולכים ביחד, כמו תה מתוק ולימון, כמו דנים ואבני חן. יש לך את הדברים האלה שהם נהדרים בפני עצמם ואז אתה מחבר אותם והם פשוט מתאימים. ככה האלבום הזה מרגיש". כשהטריילר של האלבום שודר ב-8 באפריל, אנדרווד אמרה, "אנחנו מכסים הרבה סוגות מוזיקליות באלבום הזה. יש לנו הרבה שירים שיש להם קצת תחושה של "רטרו" אבל הם נשמעים סופר טריים וחדשים. גדלתי על האזנה לכל כך הרבה סוגים שונים של מוזיקה וזה ניכר מאוד באלבום הזה. אני חושבת שכל האלבום בסופו של דבר הוא השתקפות גדולה שלי כאדם וכאמן".
כשנשאלה על הסינגל המוביל, "Ghost Story", שיבחה אנדרווד את כותבי השירים ג'וש קיר, הילרי לינדזי ודייוויד גרסיה, ואמרה: "הם כותבי שירים מוכשרים ומדהימים שמכירים אותי כל כך טוב. מהפעם הראשונה ששמעתי אותו [השיר] ידעתי שעליי להקליט אותו". ב-22 באפריל, יצא לאור שיר נוסף מתוך האלבום, "Crazy Angels".
קידום

הסינגל המוביל של האלבום, "Ghost Story", הופץ בפורמטים דיגיטליים ב-18 במרץ 2022. אנדרווד ביצעה אותו לראשונה במהלך טקס פרסי גראמי ה-64 שאירע ב-3 באפריל 2022. ב-8 באפריל, קליפ המילים הרשמי לשיר הנושא של האלבום, "Denim & Rhinestones", התפרסם באינטרנט. אנדרווד ביצעה בפעם השנייה את "Ghost Story" במהלך טקס פרסי המוזיקה של CMT לשנת 2022, ששודר ב-11 באפריל. רצועה נוספת מהאלבום, ששמה "Crazy Angels", הייתה זמינה לרכישה ביום שישי, 22 באפריל.
סינגל שיווקי שלישי, "She Don't Know", יצא לאור ב-20 במאי 2022.
קידום > סיבוב הופעות

במטרה לעזור בקידום האלבום, יצאה אנדרווד לסיבוב ההופעות, "Denim & Rhinestones Tour".
רשימת רצועות

| Denim & Rhinestones> מס' | Denim & Rhinestones> שם | Denim & Rhinestones> משך | Denim & Rhinestones>  | Denim & Rhinestones>  | Denim & Rhinestones>  | Denim & Rhinestones>  | Denim & Rhinestones>  | Denim & Rhinestones>  | Denim & Rhinestones>  |
| --- | --- | --- | --- | --- | --- | --- | --- | --- | --- |
| 1. | Denim & Rhinestones  | 2:48 |  |  |  |  |  |  |  |
| 2. | Velvet Heartbreak  | 3:03 |  |  |  |  |  |  |  |
| 3. | Ghost Story  | 3:01 |  |  |  |  |  |  |  |
| 4. | Hate My Heart  | 3:03 |  |  |  |  |  |  |  |
| 5. | Burn  | 3:10 |  |  |  |  |  |  |  |
| 6. | Crazy Angels  | 2:36 |  |  |  |  |  |  |  |
| 7. | Faster  | 3:17 |  |  |  |  |  |  |  |
| 8. | Pink Champagne  | 3:23 |  |  |  |  |  |  |  |
| 9. | Wanted Woman  | 3:19 |  |  |  |  |  |  |  |
| 10. | Poor Everybody Else  | 3:45 |  |  |  |  |  |  |  |
| 11. | She Don’t Know  | 3:29 |  |  |  |  |  |  |  |
| 12. | Garden  | 3:02 |  |  |  |  |  |  |  |
| משך כולל: | משך כולל: | 37:56 |  |  |  |  |  |  |  |